2025. április 8-án benyújtott kereset – Ionfarma kontra EUIPO –Manola és Simeone (DESMOMED)
(T-229/25. sz. ügy)
A keresetlevél nyelve: angol
Felek
Felperes: Ionfarma, SL (Barcelona, Spanyolország) (képviselő: T. González Martínez ügyvéd)
Alperes: az Európai Unió Szellemi Tulajdoni Hivatala (EUIPO)
A többi fél a fellebbezési tanács előtti eljárásban: Carmelo Manola (Milánó, Olaszország), Irene Simeone (Terranuova Bracciolini, Olaszország)
Az EUIPO előtti eljárás adatai
A vitatott védjegy bejelentői: a fellebbezési tanács előtti eljárásban részt vevő többi fél
A vitatott védjegy: a DESMOMED európai uniós ábrás védjegy bejelentése – 18 806 325. sz. védjegybejelentés
Az EUIPO előtti eljárás: felszólalási eljárás
A megtámadott határozat: az EUIPO első fellebbezési tanácsának 2025. február 10-én hozott határozata (R 1316/2024-1. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot;
a 3. és 5. osztály tekintetében teljes egészében utasítsa el a DESMOMED védjegyre vonatkozó 18 806 325. sz. európai uniós védjegybejelentést;
az alperest és adott esetben a beavatkozókat kötelezze a költségek viselésére.
Jogalap
az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése.
____________